CELEX: 62008CB0180
Language: mt
Date: 2008-11-13 00:00:00
Title: Kawża C-180/08 u C-186/08: Digriet tal-Qorti tal-Ġustizzja (Is-Sitt Awla) tat- 13 ta' Novembru 2008 (talba għal deċiżjoni preliminari tad-Dioikitiko Efeteio Thessalonikis — Il-Greċja) — Maria Kastrinaki tou Emmanouil vs Panepistimiako Geniko Nosokomeio Thessalonikis AHEPA (L-ewwel subparagrafu tal-Artikolu 104(3) tar-Regoli tal-Proċedura — Direttiva 89/48/KEE — Rikonoxximent ta' diplomi — Studji kompletati f' Ċentru ta' studji liberi mhux irrikonoxxut bħala stabbiliment ta' tagħlim mill-Istat Membru ospitanti — Psikologu)

21.2.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 44/25
            
         Digriet tal-Qorti tal-Ġustizzja (Is-Sitt Awla) tat-13 ta' Novembru 2008 (talba għal deċiżjoni preliminari tad-Dioikitiko Efeteio Thessalonikis — Il-Greċja) — Maria Kastrinaki tou Emmanouil vs Panepistimiako Geniko Nosokomeio Thessalonikis AHEPA
   (Kawża C-180/08 u C-186/08) (1)
   
   (L-ewwel subparagrafu tal-Artikolu 104(3) tar-Regoli tal-Proċedura - Direttiva 89/48/KEE - Rikonoxximent ta' diplomi - Studji kompletati f'“Ċentru ta' studji liberi’ mhux irrikonoxxut bħala stabbiliment ta' tagħlim mill-Istat Membru ospitanti - Psikologu)
   (2009/C 44/41)
   Lingwa tal-kawża: Il-Grieg
   Qorti tar-rinviju
   Dioikitiko Efeteio Thessalonikis
   Partijiet fil-kawża prinċipali
   
      Rikorrenti: Maria Kastrinaki tou Emmanouil
   
      Konvenut: Panepistimiako Geniko Nosokomeio Thessalonikis AHEPA
   Suġġett
   Talba għal deċiżjoni preliminari — Dioikitiko Efeteio Thessalonikis — Interpretazzjoni tal-Artikoli 1, 2, 3 u 4 tad-Direttiva tal-Kunsill 89/48/KEE, tal-21 ta' Diċembru 1988, dwar sistema ġenerali għar-rikonoxximent ta' diplomi ta' edukazzjoni ogħla mogħtija mal-kompletar tal-edukazzjoni u t-taħriġ professjonali ta' mill-inqas tliet snin (ĠU L 19, p. 16) — Interpretazzjoni tal-Artikoli 39(1), 10(1), 43, 47(1), 49, 55, 149 u 150 KE — Ċittadin ta' Stat Membru li eżerċita professjoni rregolata fl-Istat Membru ospitanti qabel u wara r-rikonoxximent tal-ekwivalent professjonali li jirriżulta miċ-ċertifikati akkademiċi miksuba fi Stat Membru ieħor — Kompletar preċedenti, bis-saħħa ta' kuntratt ta' franchising, ta' parti mill-istudji universitarji f'istituzzjoni mhux irrikonoxxuta bħala stabbiliment universitarju mill-Istat Membru ospitanti — Possibbiltà, minħabba r-rifjut ta' rikonoxximent ta' tali ċertifikati, li l-ħaddiem jiġi eskluż mill-attività professjonali tiegħu
   Dispożittiv
   L-awtoritajiet kompetenti ta' Stat Membru ospitanti huma, abbażi tal-Artikolu 3 tad-Direttiva tal-Kunsill 89/48/KEE, tal-21 ta' Diċembru 1988, dwar sistema ġenerali għar-rikonoxximent ta' diplomi ta' edukazzjoni ogħla mogħtija mal-kompletar tal-edukazzjoni u t-taħriġ professjonali ta' mill-inqas tliet snin, marbuta li jippermettu lil ċittadin ta' Stat Membru, li għandu diploma skont din id-direttiva maħruġ minn awtorità kompetenti ta' Stat Membru ieħor, li jeżerċita l-professjoni tiegħu taħt l-istess kundizzjonijiet bħal min għandu diplomi nazzjonali anki jekk dan id-diploma
   
               —
            
            
               jiċċertifika tagħlim miksub, b'mod totali jew parzjali, minn stabbiliment li jinsab fl-Istat Membru ospitanti li, skont il-leġiżlazzjoni ta' dan l-aħħar Stat, mhuwiex irrikonoxxut bħala ċentru ta' tagħlim, u
            
         
               —
            
            
               ma ġiex approvat mill-awtoritajiet nazzjonali kompetenti.
            
         
      (1)  ĠU C 171, 5.7.2008.